Hunter Wonders

Hunter Wonders (født 7. august 1998 i Anchorage) er en amerikansk tidligere langrennsløper. Han ble nasjonal mester på på sprint i 2020, og han fikk sølv på stafetten under Junior-VM på ski 2018. 

Han la opp etter 2022/23-sesongen, for å satse på egen pilotutdanning.

Idrettskarriere

2015/16 
Wonders deltok i sitt første FIS-renn desember 2015, da han kom på 14.-plass på sprint i Kincaid Park. Under USA-mesterskapet på ski 2016 ble han nummer 68 på klassisk sprint og nummer 101 på sprinten i fri teknikk. Han deltok i langrenn under Vinter-OL for ungdom 2016, og ble der nummer åtte på 10 km, nummer 15 på sprinten og nummer 30 i langrennscross.

2016/17 
Den 3. desember 2016 debuterte han i US Super Tour, som er en av de ni kontinentalcupene i langrenn (nivået under verdenscupen i langrenn). Han fikk der en 22.-plass på 15 km klassisk. Hans beste plassering i USA-mesterskapet på ski 2017 ble en 26.-plass på 15 km fri teknikk. I februar 2017 deltok han i Junior-VM på ski 2017 i USA, og ble der nummer 16 på 10 km fri teknikk og nummer 18 på 20 km skiathlon.

2017/18 
Den 3. desember 2017 fikk han sine første poeng i US Super Tour, da han kom på niendeplass på 15 km klassisk i Rendezvous Ski Trails i USA. Han endte på 44.-plass totalt i US Super Tour 2017/18, med 29 poeng. 

Under USA-mesterskapet på ski 2018 ble han nummer 21 på 15 km fri teknikk, nummer 75 på sprinten i fri teknikk og nummer 31 på sprinten i klassisk stil. Han deltok i Junior-VM på ski 2018, og fikk der sølv på 4 x 5 km stafett, sammen med Luke Jager, Ben Ogden og Gus Schumacher. Individuelt ble han nummer 22 på 10 km klassisk og nummer 26 på 20 km skiathlon.

2018/19 
Hans beste plasseringer i US Super Tour 2018/19 ble en tiendeplass og en 12.-plass, og han endte på 30.-plass totalt med 73 poeng. Han deltok også i den canadiske kontinentalcupen NorAm Cup 2018/19, og endte der på 63.-plass totalt. Under USA-mesterskapet på ski 2019 ble han nummer 27 på 15 km og nummer 14 på 30 km fellesstart, og under USA-mesterskapet del to i april ble han nummer 11 på femmila. I januar deltok han i U23-VM på ski 2019, der ble nummer 56 på sprinten, nummer 43 på 15 km fri teknikk og nummer 40 på 30 km fellesstart.

2019/20 
Han startet 2019/20-sesongen med deltakelse i NorAm Cup, der han blant annet fikk en tredjeplass på 15 km fri teknikk, og han fikk en tredjeplass og en sjetteplass i US Super Tour, som bidro til at han kom på tiendeplass totalt i US Super Tour 2019/20. Under USA-mesterskapet på ski 2020 ble han nummer to på den klassiske sprinten, bak Julien Locke fra Canada, og ble dermed nasjonal mester i langrenssprint. På 15 km og 30 km ble han nummer 19. Wonders ble tatt ut til å delta i U23-VM på ski 2020, og han ble der nummer 52 på sprinten, nummer åtte på 15 km klassisk og nummer 24 på 30 km fristil, og USA kom på femteplass på stafetten.

2020/21 
Den 23. januar 2021 debuterte han i verdenscupen i langrenn, med en 46.-plass på 30 km skiathlon i Lahti. Han fikk til sammen ni verdenscuppoeng denne sesongen, som holdt til en 121.-plass totalt i Verdenscupen i langrenn 2020/21, der USA kom på fjerdeplass i nasjonscupen. Individuelt kom han på 13.-plass på 15 km fri teknikk under U23-VM på ski 2021, og han deltok på USAs stafettlag som kom på femteplass på stafetten. Han deltok i sitt første VM da han deltok i VM på ski 2021 i Tyskland, og han endte der som nummer 31 på 30 km skiathlon og nummer 37 på femmila.

2021/22 
Wonders ble nummer tre på 30 km fellesstart under USA-mesterskapet på ski 2022 i Soldier Hollow, og nummer fem på 15 km klassisk. På sprinten i fri teknikk ble han nummer 21. Han fikk to andreplasser som beste enkeltresultat i US Super Tour 2021/22, og endte der på ellevteplass totalt, med 138 poeng.

2022/23 
Han deltok i mange renn i Verdenscupen i langrenn 2022/23. Hans beste individuelle plassering ble en ellevteplass på 10 km klassisk i Oberstdorf under Tour de Ski, og han endte på 58.-plass totalt i verdenscupen, med 278 poeng. Wonders ble nummer 28 sammenlagt under Tour de Ski 2022/23. Under VM på ski 2023 i Slovenia ble han nummer 24 på 30 km skiathlon, nummer 33 på 15 km fri teknikk og nummer 31 på 50 km fellesstart.

Referanser

Eksterne lenker 
 

Langrennsløpere fra USA
USA-mestere i langrenn
Deltakere for USA under Ski-VM 2021
Deltakere for USA under Ski-VM 2023